19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 25 της 21 Δεκ. 1989/22 Ιαν. 1990 (ΦΕΚ Α΄  7) Τροποποίηση του Ν.Δ. 973/1971 για την καταμέτρηση της χωρητικότητας των πλοίων ως προς τις διατάξεις που αφορούν στο δεύτερο κατάστρωμα, τις δεξαμενές θαλασσέρματος κ.λπ. Έχοντας υπόψη: 1.Τις διατάξεις των άρθρων του Κώδικα Δημοσίου Ναυτικού Δικαίου που κυρώθηκε με το Ν.Δ. 187/73 «Περί Κώδικος Δημοσίου Ναυτικού Δικαίου» (ΦΕΚ 261 Α΄/1973) 21 παρ. 2 και 30 παρ. δ΄ όπως αυτό συμπληρώθηκε με το άρθρο δέκατο παρ. 3 του Νόμ. 1757/1988 «Κύρωση της Δ.Σ. για ασφαλή εμπορευματοκιβώτια και άλλες διατάξεις» (ΦΕΚ 37 Α΄/1988). 2.Το άρθρ. 1 του Νόμ. 3141/1955 (ΦΕΚ 43 Α΄/1955) «Περί συστάσεως παρά των ΥΕΝ Συμβουλίου Εμπορικού Ναυτικού», όπως τροποποιήθηκε με το άρθρ. 3 του Β.Δ. 493/65 (ΦΕΚ 108 Α΄/1965), το άρθρ. 16 του Νόμ. 4512/66 (ΦΕΚ 92 Α΄/1966) και την Υ.Α. 72190/15896/67 (ΦΕΚ 533 Β΄/1967). 3.Το άρθρ. 1 παρ. 2 της 145054/3/82/26.4.1982 (ΦΕΚ 219Β΄/1982) Απόφασης Υπουργών Προεδρίας Κυβερνήσεως και Εμπορικής Ναυτιλίας «Αναμόρφωση Συλλογικών Οργάνων Γνωμοδοτικής και Αποφασιστικής Αρμοδιότητας του Υπουργείου Εμπορικής Ναυτιλίας». 4.Την αριθ. 278/10.5.1989 γνωμοδότηση του Συμβουλίου Εμπορικού Ναυτικού. 5.Την αριθ. 608/6.9.1989 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: (Αντί για τη σελ. 74,181) Σελ. 74,181(α) Τεύχος 1276-Σελ. 53 Καταμέτρηση Χωρητικότητας 19.Α.δ.14-19 Εφαρμογή Άρθρ.1.-Οι διατάξεις του παρόντος εφαρμόζονται στα πλοία που δεν υπάγονται στη Δ.Σ. «για την καταμέτρηση της χωρητικότητας των πλοίων 1969» (Νόμ. 1373/1983), αλλά διέπονται από το Ν.Δ. 973/1971 «περί καταμετρήσεως της χωρητικότητας των εμπορικών πλοίων» (ΦΕΚ 194 Α΄), όπως τροποποιήθηκε και συμπληρώθηκε». Ορισμοί Άρθρ.2.-Για την εφαρμογή του παρόντος Δ/τος νοείται: Δεύτερο Κατάστρωμα: α)Το πλήρες κατάστρωμα που βρίσκεται αμέσως κάτω από το ανώτερο κατάστρωμα το οποίο αποτελεί μόνιμο και οργανικό μέρος της κατασκευής του πλοίου. β)Το πλήρες κατάστρωμα που είναι κατασκευασμένο από κατάλληλους λώρους μόνιμα συνδεδεμένους με τις πλευρές του πλοίου και τις εγκάρσιες στεγανές φρακτές που φθάνουν μέχρι το ανώτερο κατάστρωμα ώστε να δημιουργείται πλαίσιο που αποτελεί μόνιμο και οργανικό μέρος της κατασκευής του πλοίου. Τα ανοίγματα που δημιουργούνται από το πλαίσιο αυτό μπορεί να είναι μόνο τα επιτρεπόμενα από την παρ. α του άρθρ. 1 του Ν.Δ. 973/1971. Προδιαγραφές δευτέρου καταστρώματος  κατασκευασμένου από λώρους Άρθρ.3.-1.Στην περίπτωση καταστρώματος κατασκευασμένου από λώρους το ελάχιστο πλάτος του πτερυγίου του λώρου πρέπει να είναι ίσο με το διπλάσιο του μήκους του πτερυγίου των νομέων, το ελάχιστο πάχος ίσο με το πάχος του πτερυγίου του νομέα και το εμβαδό του αυχένα του (φλάτζας) ίσο τουλάχιστο με το 25% της ελάχιστης απαιτούμενης διατομής του λώρου (Σχήματα 1 και 2 Παραρτήματος). 2.Εφ’ όσον το δεύτερο κατάστρωμα σχηματίζει μέσα σε χώρο φορτίου βαθμίδα (BREAK), εξετάζεται η αντοχή του κατακορύφου τμήματός του και ενισχύεται και προς πρύμνα και προς πρώρα (Σχήμα 3 Παραρτήματος) με εγκάρσιους λώρους που έχουν τις ελάχιστες διαστάσεις του προηγουμένου εδαφίου. Εξαιρούμενοι χώροι από την χωρητικότητα  κάτω από το κατάστρωμα καταμέτρησης και  από την χωρητικότητα του υποφράγματος. Άρθρ.4.-1.Από την χωρητικότητα κάτω από το κατάστρωμα καταμέτρησις, εξαιρούνται ύστερα από αίτηση του πλοιοκτήτη ή του αντιπροσώπου του, οι ακόλουθοι χώροι: Σελ. 74,182(α) Τεύχος 1276-Σελ. 54 Οι υπό το κατάστρωμα καταμέτρησης χώροι των δεξαμενών υγρού έρματος οι οποίοι προορίζονται αποκλειστικά για τον σκοπό αυτό και δεν είναι κατάλληλοι για την τοποθέτηση φορτίου, υλικών ή καυσίμου ύλης. 2.Οι χώροι αυτοί εξαιρούνται από την χωρητικότητα και όταν βρίσκονται ολόκληροι ή μέρος τους μέσα σε υπόφραγμα. 3.Η εξαιρούμενη χωρητικότητα των δεξαμενών της παρ. 1 μαζί με τους χώρους της πρωραίας και πρυμναίας δεξαμενών ζυγοστάθμισης, που προορίζονται αποκλειστικά για υδάτινο έρμα και κατά το μέρος που έχουν περιληφθεί στην χωρητικότητα κάτω από το κατάστρωμα καταμέτρησης, δεν επιτρέπεται να υπερβαίνουν τα 30% της ολικής χωρητικότητας του πλοίου, πριν από οποιαδήποτε εξαίρεση, εκτός από τα οχηματαγωγά ανοικτού τύπου όπου το ποσοστό αυτό καθορίζεται σε 20%. 4.Οι ανωτέρω εξαιρούμενοι χώροι πρέπει να πληρούν τις προϋποθέσεις της παρ. 2 του άρθρ. 10 του Ν.Δ. 973/1971. Μονίμως κλειστοί χώροι επί ή υπεράνω  του ανωτέρου καταστρώματος εξαιρούμενοι  από την χωρητικότητα Άρθρ.5.-Ύστερα από αίτηση του πλοιοκτήτη ή του αντιπροσώπου του εξαιρούνται από την ολική χωρητικότητα οι χώροι ενδιαίτησης Πλοιάρχου και πληρώματος που υπάρχουν καθ’ υπέρβαση των απαιτουμένων με βάση την προβλεπόμενη σύνθεση του πληρώματος από την ισχύουσα Νομοθεσία «Περί ενδιαιτήσεως Πλοιάρχου και Πληρώματος», (Διεθνής Σύμβαση 92 του 1949 που κυρώθηκε με το Νόμ. 1637/1986 (ΦΕΚ 107 Α΄), όπως κάθε φορά ισχύει, κλ.π. 19.Α.δ.19 Καταμέτρηση Χωρητικότητας Μειωμένη ολική και καθαρή χωρητικότητα  πλοίων με καθορισμένο ύψος εξάλων Άρθρ.6.-1.Το άρθρο αυτό εφαρμόζεται σε πλοία με δύο ή περισσότερα πλήρη καταστρώματα στα οποία: α)Το ύψος εξάλων που έχει καθορισθεί είναι μεγαλύτερο του ελαχίστου επιτρεπομένου ύψους εξάλων σύμφωνα με τη Διεθνή Σύμβαση περί γραμμών φορτώσεως, (Δ.Σ. του 1966 που κυρώθηκε με το Ν.Δ. 391/1968, όπως κάθε φορά ισχύει) λαμβανομένου ως καταστρώματος εξάλων του ανωτέρου καταστρώματος. β)Οι θέσεις των γραμμών φορτώσεως δεν έχουν χαραχθεί σε απόσταση μικρότερη των 50 χιλιοστομέτρων κάτω από το δεύτερο κατάστρωμα. Εφ’ όσον το δεύτερο κατάστρωμα σχηματίζει βαθμίδα (ημίφραγμα BREAK), σαν βάση για την μέτρηση των 50 χιλιοστομέτρων λαμβάνεται ένα ισοδύναμο κατάστρωμα που ορίζεται από το άρθρ. 19 του Ν.Δ. 973/1971. Εάν ο χώρος του μηχανοστασίου σε ορισμένο μήκος του δευτέρου καταστρώματος συνεχίζεται καθόλο το πλάτος και ύφος του υποφράγματος η θέση του δευτέρου καταστρώματος στον χώρο του μηχανοστασίου και στο μήκος αυτό δεν επηρεάζει την θέση του ισοδύναμου καταστρώματος. Εφ’ όσον το δεύτερο κατάστρωμα δεν συνεχίζεται προς πρώρα της φρακτής της πρωραίας δεξαμενής ζυγοσταθμίσεως ή προς πρύμνα της φρακτής της πρυμναίας δεξαμενής ζυγοσταθμίσεως για τον προσδιορισμό του ισοδυνάμου καταστρώματος προεκτείνεται νοητά το κατάστρωμα που είναι μόνιμα συνδεδεμένο με την φρακτή αυτή. 2.Μετά από αίτηση πλοιοκτήτη πλοίου στο οποίο εφαρμόζεται το άρθρο αυτό ή αντιπροσώπου αυτού, η Διεύθυνση Ελέγχου Εμπορικών Πλοίων καθορίζει μειωμένη ολική και καθαρή χωρητικότητα που υπολογίζεται σύμφωνα με τα άρθρ. 6 έως 14 του Ν.Δ. 973/1971, με τις ακόλουθες τροποποιήσεις: α)όπου στις διατάξεις του Ν.Δ. 973/1971: (ι)άρθρ. 1, εδάφ. ε, καθ’ όσον αφορά τον ορισμό του χώρου μηχανοστασίου (ιι)εδάφ. (γ) και (ε) της παρ. 1 και παρ. 3 του άρθρ. 6 (ιιι)εδάφ. (α) έως και (ιγ) της παρ. 1 του άρθρ. 11 και (ιν)παρ. 3, 5 και 6 του πρώτου Μέρους του άρθρ. 20 αναφέρεται «ανώτερο κατάστρωμα» θα λαμβάνεται σαν τέτοιο για τον υπολογισμό της μειωμένης χωρητικότητας το δεύτερο κατάστρωμα. β)Το εδάφ. β της παρ. 1 του άρθρ. 6 και η παρ. 2 του Πρώτου Μέρους του άρθρ. 20 δεν λαμβάνονται υπόψη. 3.Όταν καθορίζεται η πιο πάνω μειωμένη ολική και καθαρά χωρητικότητα σημαίνεται και στις δύο πλευρές του πλοίου γραμμή χωρητικότητας (TONNAGE MARK), όπως αυτή περιγράφεται και στην θέση που ορίζεται από τα άρθρ. 17 και 18 του Ν.Δ. 973/71. Στην περίπτωση αυτή η γραμμή χωρητικό τητας (TONNAGE MARK) χαράζεται στο ύψος της γραμμής φόρτωσης που παρέχει το μεγαλύτερο βύθισμα, από τις γραμμές φόρτωσης που προβλέπει η Διεθνής Σύμβαση περί γραμμών φόρτωσης χωρίς να λαμβάνονται υπόψην οι γραμμές φόρτωσης ξυλείας. Άρθρ.7.-1.Η ισχύς του δ/τος αυτού αρχίζει από την δημοσίευσή του στην Εφημερίδα της Κυβερνήσεως. 2.Από την έναρξη ισχύος των διατάξεων του παρόντος καταργείται κάθε άλλη διάταξη που ανάγεται σε θέματα που ρυθμίζονται από αυτές ή είναι αντίθετη προς αυτές. Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 